《题镇海朱大尹渔樵耕牧图次翠渠韵》
明代·黄仲昭

乾坤何处是通津，谢却浮荣避俗尘。渔笛数声芳渚暮，樵歌一曲碧山春。

高秋禾黍遍层陇，落日牛羊归四邻。架有琴书尊有酒，何须蓬岛觅仙人。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。